MUNICIPIUL TIMIŞOARA  
DIRECŢIA CLĂDIRI, TERENURI şi DOTĂRI DIVERSE I EST
BIROUL CLĂDIRI-TERENURI  I EST                                                            
Nr. SC2018-4503 din 04.10.2018     
  


			           RAPORT de SPECIALITATE,
privind  aprobarea dobândirii de către Municipiul Timişoara, a terenului ce face obiectul   renunţării la dreptul de proprietate de către SC CLASOF 925 SRL

Prin adresa nr.CT2018-4503 din 14.09.2018, înregistrată la Primăria Municipiului Timişoara, de către SC CLASOF 925 SRL, reprezentată legal prin BÂRSAN MARIAN, ne înştiinţează că, renunţă la dreptul de proprietate asupra imobilului-teren situat în Timişoara, înscris în C.F. nr.433515-Timişoara, cu nr. cadastral 433515, nr. top. 2117-2118/2, în suprafaţă de 215 m.p.,  reprezentând teren intravilan pentru drum ; 
Prin, “Declaraţia de renunţare la dreptul de proprietate” autentificată sub nr. 585 din 23.08.2018, la Uniunea Naţională a Notarilor Publici, de către Notar Public, ŢĂRAN CĂTĂLINA RODICA, proprietarul tabular al imobilului-teren menţionat mai sus, declară că, renunţă la dreptul de proprietate asupra acestuia, totodată declarând că, imobilul-teren, nu este grevat de sarcini sau servituţi ;
 În conformitate cu prevederile art.889 din Codul Civil, ”proprietarul poate renunţa la dreptul său printr-o declaraţie autentică notarială, înregistrată la biroul de cadastru şi publicitate imobiliară”, iar municipiul “poate cere înscrierea dreptului de proprietate în folosul său, în baza hotărârii consiliului local, cu respectarea dispoziţiilor legale privind transferul drepturilor reale imobiliare.”
	În conformitate cu prevederile art.562, alin.2 din Codul Civil, în Cartea Funciară nr. 433515-Timişoara, cu nr. cadastral 433515, nr. top. 2117-2118/2 Timişoara, a fost notată Declaraţia autentificată sub nr. 585 din 23.08.2018,  de renunţare la dreptul de proprietate, de către proprietarul tabular. 
	În baza art.553, alin.2 din Codul Civil, “Imobilele cu privire la care s-a renunţat la dreptul de proprietate conform art.562 alin.2, se dobândesc, fără înscriere în cartea funciară şi intră în domeniul privat al comunei, oraşului sau municipiului, prin hotărârea consiliului local”.
Având în vedere cele menţionate mai sus şi faptul că, din declaraţia proprietarului şi înscrisul din cartea funciară, rezultă că, destinaţia imobilului-teren este “pentru drum”, în temeiul art.8, alin. 1 şi a pct. III din Anexa la Legea nr. 213/1998 – privind bunurile proprietate publică, înaintăm spre dezbaterea Consiliului Local al Municipiului Timişoara, în domeniul privat, a imobilului-teren situat în Timişoara, înscris în CF nr.433515-Timişoara, cu nr. cadastral 433515, nr. top. 2117-2118/2, în suprafaţă de 215 m.p.,  care face obiectul renunţării la dreptul de proprietate, de către SC CLASOF 925 SRL şi totodată, trecerea terenului respectiv, din domeniul privat în domeniul public al Municipiului Timişoara, cu destinaţia de teren pentru drum.

